NOTA DE FUNDAMENTARE
la proiectul hotărârii Guvernului cu privire la constituirea și organizarea activității Comisiei Naționale de Management al Crizelor și a Comisiilor regionale,  teritoriale și locale de management al situațiilor de criză și a Centrelor operaționale de coordonare ale acestora

	1. Denumirea autorului și, după caz, a/al participanților la elaborarea proiectului actului normativ

	Proiectul hotărârii Guvernului privind constituirea Comisiei Naționale de Management al Crizelor și aprobarea cadrului normativ aferent este elaborat de către Centrul Național de Management al Crizelor.

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	Necesitatea elaborării proiectului derivă din prevederile Legii nr. 248/2025 privind managementul situațiilor de criză, care instituie cadrul juridic general pentru organizarea mecanismului național de management al crizelor și stabilește atribuțiile autorităților și instituțiilor publice implicate.
Potrivit dispozițiilor legale, Comisia Națională de Management al Crizelor reprezintă forul strategic responsabil de coordonarea, comanda și controlul strategic al răspunsului la crize, precum și de definirea efectelor strategice urmărite.
Totodată, proiectul stabilește cadrul instituțional unitar pentru organizarea și funcționarea comisiilor regionale, teritoriale și locale de management al situațiilor de criză și a centrelor operaționale de coordonare ale acestora, în conformitate cu art. 35 și 37 din Legea nr. 248/2025.
În acest context, promovarea proiectului are drept scop operaționalizarea cadrului normativ primar prin instituirea mecanismelor instituționale necesare aplicării eficiente a prevederilor legale.

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	În contextul actual, caracterizat prin instituirea stării de urgență la nivel național, devine critică asigurarea funcționării unui mecanism decizional strategic capabil să coordoneze răspunsul integrat al autorităților și instituțiilor publice.
În lipsa constituirii Comisiei Naționale de Management al Crizelor, mecanismul național de management al crizelor este lipsit de un for decizional strategic funcțional, ceea ce generează următoarele riscuri:
· fragmentarea procesului decizional la nivel interinstituțional; 
· lipsa unei coordonări unitare a răspunsului la nivel strategic; 
· dificultăți în definirea și urmărirea efectelor strategice ale măsurilor adoptate; 
· întârzierea adoptării deciziilor necesare în situații cu impact major; 
· utilizarea necoordonată a resurselor disponibile la nivel național. 
Deși Centrul Național de Management al Crizelor asigură suportul analitic și informațional, acesta nu poate substitui rolul decizional strategic atribuit Comisiei prin Legea nr. 248/2025 privind managementul situațiilor de criză.
Astfel, în absența Comisiei, există un deficit instituțional la nivelul mecanismului de guvernanță a crizelor, care afectează capacitatea statului de a răspunde eficient și coordonat la situații de urgență și crize complexe.
În aceste condiții, instituirea de urgență a Comisiei Naționale de Management al Crizelor reprezintă o măsură necesară pentru asigurarea funcționării mecanismului național de management al crizelor în conformitate cu prevederile legale și cu exigențele situației actuale.


	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Proiectul de hotărâre are ca obiectiv instituirea cadrului normativ necesar funcționării Comisiei Naționale de Management al Crizelor, în conformitate cu prevederile Legii nr. 248/2025.
În acest sens, proiectul prevede:
· constituirea Comisiei Naționale de Management al Crizelor ca organ colegial cu rol strategic; 
· aprobarea componenței Comisiei, în format restrâns și flexibil, adaptat modelului european; 
· aprobarea regulamentului de organizare și funcționare, care stabilește mecanismele de lucru, procesul decizional și relațiile interinstituționale; 
· aprobarea unui regulament-cadru pentru comisiile teritoriale și locale, care asigură aplicarea principiului subsidiarității și oferă autonomie autorităților administrației publice locale; 
· instituirea unui mecanism clar de cooperare între nivelul strategic (Comisia) și nivelul operațional (autoritățile competente și instituțiile principale); 
· asigurarea delimitării clare între funcțiile strategice și cele operaționale în managementul situațiilor de criză. 
Proiectul introduce un model modern de guvernanță a crizelor, bazat pe coordonare strategică, flexibilitate instituțională și integrarea informațiilor la nivel național.
Adoptarea proiectului asigură funcționalizarea imediată a mecanismului strategic de coordonare în contextul stării de urgență.
În procesul avizării, proiectul a fost ajustat în vederea asigurării conformității cu prevederile Legii nr. 248/2025, delimitării competențelor strategice și operaționale, consolidării rolului Centrului Național de Management al Crizelor în procesul de secretariat și suport operațional, precum și uniformizării terminologiei și mecanismelor decizionale. Totodată, proiectul prevede instituirea centrelor operaționale de coordonare pentru sprijinirea activității comisiilor regionale, teritoriale  de management al situațiilor de criză.

	3.2. Opțiunile alternative analizate și motivele pentru care acestea nu au fost luate în considerare

	În procesul de elaborare au fost analizate următoarele opțiuni:
· menținerea cadrului normativ existent (HG nr. 1340/2001), care nu asigură conformitatea cu Legea nr. 248/2025; 
· modificarea parțială a cadrului existent, care nu ar permite restructurarea necesară a mecanismului instituțional; 
· instituirea unui nou cadru normativ, în conformitate cu legea, fără crearea unor structuri suplimentare sau creșterea costurilor. 
Varianta propusă a fost selectată deoarece permite alinierea completă la cadrul legal, asigurând totodată eficiența utilizării resurselor existente.


	4. Analiza impactului de reglementare

	4.1. Impactul asupra sectorului public

	Proiectul contribuie la consolidarea capacității instituționale a autorităților publice în domeniul managementului situațiilor de criză și la îmbunătățirea coordonării interinstituționale la nivel strategic și contribuie la asigurarea capacității statului de reacție coordonată în condițiile stării de urgență. De acemenea, proiectul contribuie la consolidarea mecanismului național de management al situațiilor de criză prin instituirea unui cadru unitar de coordonare strategică la nivel național, regional și local.

	4.2. Impactul financiar și argumentarea costurilor estimative

	Implementarea proiectului nu implică alocarea de resurse financiare suplimentare de la bugetul de stat.
Activitatea Comisiei și a structurilor asociate se va desfășura în limitele resurselor existente ale autorităților și instituțiilor publice implicate.

	4.3. Impactul asupra sectorului privat

	Nu este aplicabil.

	4.4. Impactul social

	Nu este aplicabil.

	4.4.1. Impactul asupra datelor cu caracter personal

	Nu este aplicabil.

	4.4.2. Impactul asupra echității și egalității de gen

	Nu este aplicabil.

	4.5. Impactul asupra mediului

	Nu este aplicabil.

	4.6. Alte impacturi și informații relevante

	Nu este aplicabil.

	5. Compatibilitatea proiectului actului normativ cu legislația UE

	Nu este aplicabil.

	5.1. Măsuri normative necesare pentru transpunerea actelor juridice ale UE în legislația națională

	Proiectul nu are drept scop transpunerea legislației Uniunii Europene, însă este compatibil cu bunele practici europene în domeniul managementului situațiilor de criză.

	5.2. Măsuri normative care urmăresc crearea cadrului juridic intern necesar pentru implementarea legislației UE

	Este compatibil

	6. Avizarea și consultarea publică a proiectului actului normativ

	Proiectul a fost supus procedurii de avizare și consultare publică în conformitate cu prevederile legislației în vigoare. Observațiile și propunerile recepționate din partea autorităților publice au fost examinate și, după caz, integrate în textul proiectului, fapt reflectat în tabelul de sinteză.

	7. Concluziile expertizelor

	Proiectul urmează a fi supus expertizei anticorupție și expertizei juridice în conformitate cu art. 36 și 37 din Legea nr. 100/2017 cu privire la actele normative.

	8. Modul de încorporare a actului în cadrul normativ existent

	Adoptarea proiectului va conduce la instituirea unui nou cadru normativ în domeniul managementului situațiilor de criză, inclusiv prin abrogarea Hotărârii Guvernului nr. 1340/2001 și Hotărârii Guvernului nr. 803/2018, precum și prin operarea modificărilor necesare în alte acte normative subordonate.

	9. Măsurile necesare pentru implementarea prevederilor proiectului actului normativ

	Implementarea proiectului presupune:
· constituirea Comisiei; 
· aprobarea componenței și regulamentelor; 
· constituirea comisiilor regionale/teritoriale/locale; 
· constituirea COC; 
· desemnarea secretariatelor; 
· ajustarea actelor interne ale autorităților.
Aceste măsuri se vor realiza în limitele resurselor existente.

